Jessi vagyok és ez a bőröndöm.
De mielőtt megmutatom, hogy mi van benne,
be fogok vallani valamit,
azt, hogy
ruha őrült vagyok.
Imádok találni, hordani,
és legújabban,
fotózni és blogolni
egy más színű, bolondos öltözetet
minden egyes alkalomra.
De nem veszek semmi újat.
Minden ruhámat másodkézből veszem,
bolhapiacokon és jótékonysági boltokban.
Ó, köszönöm.
A használt ruha vásárlás
megengedi, hogy csökkentsem
a szekrényem kihatását a környezetre
és a pénztárcámra.
Mindenféle nagyszerű emberrel találkozom,
a dollárjaim rendszerint jó ügyet szolgálnak,
elég egyedi a megjelenésem;
és számomra olyan a vásárlás, mint egy kincsvadászat.
Vajon mit fogok ma találni?
Az én méretem lesz?
Tetszeni fog a szín?
Kevesebbe kerül, mint 20 dollár?
Ha minden válasz igen,
úgy érzem, nyertem.
Vissza akarok térni a bőröndömhöz,
és megmutatni, hogy mit pakoltam
erre az izgalmas hétre a TED-en.
Szóval mit hoz valaki magával, akinek ennyi ruhája van?
Megmutatom pontosan, hogy mit hoztam.
Hét bugyit hoztam magammal,
semmi mást.
Pontosan egy hétre elegendő bugyit
tettem a bőröndömbe.
Arra játszottam, hogy meg fogok találni
minden mást, amit hordani akarok,
amikor megérkezem Palm Springsbe.
És miután nem úgy ismernek,
mint a nőt, aki bugyiban jött a TED-re --
(Nevetés)
ez azt jelenti, hogy találtam néhány dolgot.
És nagyon szeretném megmutatni a ruháimat erre a hétre.
Jól hangzik?
(Taps)
Mindeközben
elmesélek néhány tanulságot, amit
ha hiszik, ha nem, ezeken a kincsvadászatokon
tanultam, miközben nem viseltem semmi újat.
Kezdjük a vasárnappal.
Ezt csillogó tigrisnek hívom.
Nem kell sokat költened arra, hogy nagyszerűen nézz ki.
Szinte mindig fantasztikusan nézhetsz ki 50 dollár alatt.
Ez a teljes öltözet, a kabáttal együtt,
55 dollárba került,
és ez volt a legdrágább dolog,
amit az egész héten viseltem.
Hétfő: A szín hatalma.
Élettanilag majdnem teljesen lehetetlen
rossz hangulatban lenni, miközben piros nadrágot viselsz.
(Nevetés)
Ha boldog vagy,
boldog embereket fogsz magadhoz vonzani.
Kedd:
A beilleszkedés túl van értékelve.
Életem nagy részét töltöttem azzal,
hogy magam akartam lenni,
és ugyanakkor beilleszkedni.
Csak legyél önmagad.
Ha a jó emberekkel veszed körül magad,
nem csak hogy megértenek,
de értékelni is fognak.
Szerda:
Fogadd el a benned élő gyereket.
Néha azt mondják nekem,
hogy olyan, mintha beöltözősdit játszanék,
vagy hogy a hétéves gyerekükre emlékeztetem őket.
Ilyenkor mosolygok
és azt mondom: "Köszönöm!"
Csütörtök:
Az önbizalom a kulcs.
Ha úgy gondolod, hogy jól nézel ki valamiben,
szinte biztos igazad van.
És ha úgy gondolod, hogy nem nézel ki jól valamiben,
akkkor is szinte biztos igazad van.
Édesanyám ezt minden nap elmondta nekem gyerekkoromban.
De harmincéves voltam,
mire ezt igazán megértettem.
És el is magyarázom.
Ha elhiszed, hogy szép ember vagy
kívül és belül,
nincs olyan öltözet, amiben ne lennél bombázó.
Úgyhogy egyikünknek sincs kifogása itt a nézőtéren.
Azt vehetünk fel, amit csak akarunk.
Köszönöm.
(Taps)
Péntek: egy általános igazság -- öt szó:
Az arany flitterek mindenhez mennek.
És végül, szombat:
Kifejleszteni a saját, egyéni stílusodat
remek módja, hogy elmondj valamit magadról a világnak
egyetlen szó nélkül.
Erről többször is megbizonyosodtam,
amikor többen is odajöttek hozzám a héten,
csak a ruháim miatt.
És nagyon jókat beszélgettünk!
Szóval ez nem fog mind beleférni
a pici bőröndömbe.
Tehát mielőtt visszamegyek Brooklynba,
mindent visszaadományozok.
Mert amit én szeretnék megtanulni ezen a héten,
az az, hogy el lehet engedni dolgokat.
Nem kell érzelmileg kötődnöm ezekhez a dolgokhoz,
mert a következő kanyarban
mindig szembejön
egy másik bolondos, színes,
csillogó ruha,
ami csak rám vár,
ha megkeresem, szeretettel a szívemben.
Nagyon köszönöm.
(Taps)
Köszönöm.
(Taps)